stanford-oval/wikipedia huggingface dataset:
בובספוג מכנסמרובע
מדבבים ודמויות > דמויות משניות

פאטצ'י הפיראט (Patchy the Pirate): אדם המחופש לפיראט, מנחה פרקים מסוימים בסדרה, מנהל מועדון המעריצים של בובספוג והמעריץ הכי גדול של בובספוג. את פאצ'י הפיראט משחק טום קני, המדבב של בובספוג באנימציה. זו הדמות היחידה שלא מצוירת באנימציה חוץ מבפרק "Spongebob's road to Christmas" בעונה 13.
פוטי התוכי (Potty the Parrot): בובת תוכי של פאצ'י הפיראט. פוטי נוהג לומר משפטים סרקסטיים ולעשות תעלולים.
איש הים (Mermaid Man, מילולית: "איש-בת-ים"): מעין פרודיה על "אקווהמן" ו"באטמן", גיבור על לשעבר, מושא הערצתם של בובספוג ופטריק. איש הים מתגורר יחד עם נער הקסם בבית האבות שבביקיני בוטום, בכל פעם שהוא שומע את המילה "נבל" הוא מתחיל להילחץ, לרוץ ולא שולט בעצמו.
נער הפלא (Barnacle Boy): (מכונה גם נער הקסם בעונות הראשונות) עוזרו ושותפו הנאמן של איש הים. על אף שהוא קשיש, איש הים רואה בו ילד קטן, מעין פרודיה על "רובין".
ההולנדי המעופף (Flying Dutchman): רוח של שודד ים שנמצאת בביקיני בוטום. ההולנדי המעופף אוהב להפחיד אנשים תמימים. מעין פרודיה על אגדת הים על דיווי ג'ונס וספינת הרפאים שלו.
לארי הלובסטר (Larry the Lobster): מציל בים של ביקיני בוטום. לארי הוא לובסטר שרירי, אשר מרבה לבלות בחדרי כושר ובתחרויות הרמת משקולות וזריקת עוגנים. הפך למנהל בסרטן הפריך לזמן קצר בפרק "לארי המנהל".
סקוויליאם פנסיסן (Squilliam Fancyson): אויבו המושבע של סקווידוויד, נבל משנה של הסדרה, תמנון מולטי-מיליונר, בעל גבה מחוברת, מפורסם ונדבן אשר מתנכל לסקווידוויד. מופיע במספר פרקים.
בָּאבֶּלְבָּאס (Bubble Bass): אויבו של בובספוג, ודג בעל דמות דג בס, כמשתמע משמו. מעונה 11 מתחיל להיות עם תפקיד יותר מרכזי בסדרה. הוא גר במרתף של אימו.
פרץ' פרקינס: עיתונאי המופיע מספר פעמים בסדרה. שמו נחשף לראשונה בסרט.
הצלחה

מאז שידור הפרק הראשון בסדרה "דרוש עובד", הסדרה הפכה ללהיט בארצות הברית ועם הזמן גם בשאר העולם. הסדרה נחשבת לסדרה המצליחה ביותר של ניקלודיאון, וזכתה בארבעה פרסי אמי. אף על פי שהסדרה הייתה מיועדת למבוגרים, היא הצליחה בעיקר בקרב ילדים, ודמותו של בובספוג נחשבת לאייקון בעולם הילדים ובכלל. הסדרה זכתה לפרסום ולאהבת הקהל וזכתה כמה וכמה פעמים בפרס בחירת הילדים של ניקלודיאון. הסדרה שילבה בעונותיה שלל מוטיבים חוזרים, ביניהם: פרד (דג שהופיע מספר פעמים בסדרה אשר המשפט המזוהה איתו הוא: "הרגל שלי!"), קווין מלפפון הים, ועוד.
הסדרה בישראל

בישראל הסדרה עלתה לאוויר ב-1 ביולי 2003 עם פתיחת שידורי ערוץ ניקלודיאון בארץ. במהלך השנים הסדרה תפסה תאוצה והצליחה בדומה לשאר מדינות העולם בהן היא משודרת. בארץ בין היתר נמכרים מוצרים ממותגים של הסדרה, דמויות הסדרה הופיעו על מצרכי מזון שונים, בובספוג היה חלק במופעי הפסטיגל של שנת 2005, שני הסרטים הראשונים המבוססים על הסדרה, ו-18 פרקים מהעונה השנייה והשלישית יצאו בתקליטורי DVD בכותרת "בובספוג מכנסמרובע: המיטב" על ידי הד ארצי בשנת 2007. הפרקים נבחרו לפי סקר פופולריות שנערך באתר ערוץ ניקולודיאון באותה התקופה. הפרקים כללו דיבוב בשפת המקור ובעברית, לצד תרגום עברי. הווידאו כלל כותרות עבריות:
| שם | עטיפה | פרקים |
| --- | --- | --- |
| בובספוג מכנסמרובע: המיטב חלק 1 |  | פרק 52 - שוקולד עם אגוזים / איש הים ונער הפלא 5 פרק 50 - הצבעים / סרט הדרכה פרק 60 - החונק מביקיני בוטום / המתיחה הגדולה |
| בובספוג מכנסמרובע: המיטב חלק 2 |  | פרק 57 - קראבילנד / המחנה פרק 46 - מלחמת כדורי השלג / קראב מוכר עתיקות פרק 42 - מועדון בוב ספוג / הסוסה |
| בובספוג מכנסמרובע: המיטב חלק 3 |  | פרק 36 - משמרת לילה / לספוג חובות פרק 33 - הפיראטים / גארי עושה אמבטיה פרק 44 - הקציצה המלוכלכת / הקופסה |
עקב הצלחתה בארץ והפיכתה לסדרת קאלט, ערוץ ניקלודיאון מקיים מדי שנה בחופשות יום שידורים מיוחד שבו משדרים חלק מפרקי הסדרה במרתון הנמשך 24 שעות, כשהצופים בוחרים חלק מהפרקים שמשודרים באתר האינטרנט של הערוץ וביישומון שלו.
משנת 2021, ברשתות החברתיות עולים ראיונות עם מדבבי הסדרה ואנשי הצוות מאחורי הקלעים של הדיבוב העברי של הסדרה, הראיונות עולים כפרקים בהסכת בשם "פודקאסט-ספוג מכנסמרובע".
ב-23 במרץ 2023, עלה הפרק הראשון של הסדרה לערוץ היוטיוב הרשמי של ניקלודיאון ישראל (הפרק: דרוש עובד / שואב השונית / תה מתחת לכיפה). ב-10 באפריל 2023, עלה הפרק הראשון בעונה השנייה של הסדרה לערוץ היוטיוב הרשמי של ניקלודיאון ישראל (הפרק: הנעליים / היום החופשי של סקווידוויד). ב-16 באפריל 2023, עלה הפרק הראשון בעונה השלישית של הסדרה לערוץ היוטיוב הרשמי של ניקלודאיון ישראל (הפרק: האצה של השכן / בובספוג המציל).
במדיות אחרות > סדרות בנות

אסטרולוגיה עם סקווידוורד: סדרה של 6 סרטונים קצרים בני 45 שניות ששודרו בין פרסומות בערוץ ניקולודיאון בשנים 2000–2001, ושודר בארץ בשנותיו הראשונות של הערוץ. בגרסה העברית, בניגוד לסדרה ששונה השם לסקווידוויד, הוא נקרא סקווידוורד גם בגרסה העברית, ובכל סרטון הוא דן במזל החודשי, המוצג עם אחת מדמויות הסדרה. את קריינות של הסדרה קריין עמי מנדלמן ואת סקווידוורד דיבב גלעד קלטר שדיבב גם בסדרה המקורית. הופקו 6 פרקים עבור המזלות סרטן (מר קראב), תאומים, אריה (פלנקטון), דגים, קשת (בובספוג) ושור (פטריק).
מחנה האלמוגים: שנות הילדות של בובספוג: סדרת בת המתמקדת בבובספוג בגיל 10, במחנה הקיץ "מחנה האלמוגים", בו הוא נפגש עם דמויות מסדרת האם כמו פטריק, סקווידויד סנדי ומר קראב. הסדרה עלתה לשידור במרץ 2021.
המופע של פטריק: סדרת בת בה פטריק סטאר מנחה תוכנית אירוח משלו, עם עזרה ממשפחתו. הסדרה עלתה לשידור בשנת 2021 באנגלית, ובעברית עלתה לשידור בשנת 2022.
במדיות אחרות > סרטים > סרטים קולנועיים

| שם הסרט בעברית | שם הסרט באנגלית | תאריך יציאהארצות הברית | תאריך יציאהישראל |
| --- | --- | --- | --- |
| בובספוג: הסרט | The SpongeBob SquarePants Movie | 19 בנובמבר 2004 | 14 באפריל 2005 |
| בובספוג מכנס מרובע - הסרט | The SpongeBob Movie: Sponge Out of Water | 6 בפברואר 2015 | 5 במרץ 2015 |
| בובספוג הסרט: מבצע הצלה | The SpongeBob Movie: Sponge on the Run | 4 במרץ 2021 (פרמאונט+) | 5 בנובמבר 2020 (נטפליקס) |
עתידי
| בובספוג הסרט: החיפוש אחר מכנסמרובע | The SpongeBob Movie: Search for SquarePants | 23 במאי 2025 | יפורסם בהמשך |
במדיות אחרות > סרטים > סרטי ספין-אוף

| שם הסרט בעברית | שם הסרט באנגלית | תאריך יציאהארצות הברית | תאריך יציאהישראל |
| --- | --- | --- | --- |
| סנדי צ'יקס מצילה את ביקיני בוטום | Saving Bikini Bottom: The Sandy Cheeks Movie | 2 באוגוסט 2024 (נטפליקס) | 2 באוגוסט 2024 (נטפליקס) |
עתידי
| פלנקטון: הסרט | Plankton: The Movie | 2025 (נטפליקס) | 2025 (נטפליקס) |
במדיות אחרות > סרטים > סרטי טלוויזיה

| שם הסרט בעברית | שם הסרט באנגלית | תאריך יציאהארצות הברית | תאריך שידורישראל | הערות |
| --- | --- | --- | --- | --- |
| אטלנטיס מכנסמרובע | SpongeBob's Atlantis Squarepantis | 19 בנובמבר 2004 | לא שודר | פרק-סרט זה לא שודר בארץ מסיבות לא ידועות. |
| בובספוג מתחת לאפס | SpongeBob's Truth or Square | 6 בנובמבר 2009 | 13 בדצמבר 2009 | שודר בארץ בגרסתו השנייה (ראו בערך). |
| ספוגהולדת לבובספוג | SpongeBob's Big Birthday Blowout | 12 ביולי 2019 | 14 ביולי 2019 | שודר בארץ כאשר פוצל לשני חלקים נפרדים. |
| יצור המחנה | SpongeBob SquarePants: kreepaway kamp | 10 באוקטובר 2024 | 10 באוקטובר 2024 | שודר בארץ כאשר פוצל לשני חלקים נפרדים. |
במדיות אחרות > תיאטרון

בובספוג מכנסמרובע עובד למחזמר בהשתתפות שחקנים חיים בשנת 2016 על ידי הבמאית טינה לנדאו. הצגת הבכורה של SpongeBob SquarePants: The Broadway Musical נערכה בשיקגו בשנת 2016, ועלתה לראשונה בברודוויי ב-Palace Theatre ב-4 בדצמבר 2017.‏ המחזמר היה מועמד לפרס טוני למחזמר הטוב ביותר לשנת 2018 (הפסיד לביקור התזמורת).
בשנת 2024 המחזמר הגיע לישראל עם המדבבים המקוריים בעברית לשחק את דמויתהם, כגון עידו מוסרי שדיבב את בובספוג בעברית בסדרה, שיחק במחזמר בתור בובספוג.
מוצרים

בישראל ומחוצה לה משווקים מוצרים שונים בחסות הסדרה, לדוגמה בישראל נמכרים מוצרי היגיינה וציוד משרדי עליהם מוטבע לוגו הסדרה.
מוצרים > משחקי מחשב בובספוג

המשחקים החלו בשנת 2001, כאשר בובספוג התחיל לשווק אותם ברשתות האינטרנט והמחשב, כמו אפל וווינדוס ובקונסולות שונות, כמו בפלייסטיישן, בקונסולות של נינטנדו ואפילו באקס בוקס. כל המשחקים מבוססים על פרקים וסרטים שהיו, כמו "המתחזה", "קרב על ביקיני בוטום", "בובספוג לפני הספירה", "בובספוג: הסרט", פרקי מרוץ ספינות, פרקי "איש הים ונער הקסם" וכו'. בין השנים 2002–2005, התחילה הפקת משחקים של בובספוג, יחד עם סדרות שונות בניקטונס, כמו ג'ימי ניוטרון, דני פנטום וקסם של הורים. באתר וואלה ניקלודיאון, היה ניתן לרכוש את כל המשחקים.
מוצרים > משחקי מחשב בובספוג > רשימת משחקי בובספוג

| עטיפה | משחק | פלטפורמה | מפיץ | תיאור |
| --- | --- | --- | --- | --- |
|  | Legend of the Lost Spatula | Game Boy Color | THQ | המשחק הוא משחק פלטפורמה דו־ממדי. |
|  | Operation Krabby Patty | מחשב אישי | THQ | משחק הרפתקה ממונע בעכבר (Point and Click). |
|  | SuperSponge | פלייסטיישן, גיים בוי אדוונס | THQ | משחק פלטפורמה דו־ממדי. |
|  | Employee of the Month | מחשב אישי | THQ | משחק הרפתקה ממונע בעכבר (Point and Click). |
|  | Revenge of the Flying Dutchman | פלייסטיישן 2, גיימקיוב, גיים בוי אדוונס | THQ | משחק פלטפורמה תלת־ממדי |
|  | Battle for Bikini Bottom | פלייסטיישן 2, Xbox, גיימקיוב, גיים בוי אדוונס, מחשב אישי | THQ | משחק פלטפורמה. גרסת הגיים בוי אדוונס היא דו-ממדית, וגרסת המחשב האישי הוא משחק הרפתקה ממונע עכבר ומבוסס "משחקונים". |
|  | בובספוג מכנסמרובע – הסרט | פלייסטיישן 2, Xbox, גיימקיוב, גיים בוי אדוונס, מחשב אישי | THQ | משחק פלטפורמה תלת־ממדי, המבוסס על הסרט של בובספוג. גרסת הגיים בוי אדוונס היא דו-ממדית, וגרסת המחשב האישי הוא משחק הרפתקה ממונע בעכבר (Point and Click). |
|  | בובספוג מכנסמרובע: אורות, מצלמה, מכנסיים! | פלייסטיישן 2, Xbox, גיימקיוב, גיים בוי אדוונס, מחשב אישי | THQ | משחק מסיבות רב-משתתפים. גרסת הגיים בוי אדוונס היא דו-ממדית, וגרסת המחשב האישי הוא משחק הרפתקה ממונע בעכבר (Point and Click). |
|  | The Yellow Avenger | PSP, DS | THQ | משחק Side-Scroller. |
|  | היצור מקראסטי קראב – סיוט לילי | פלייסטיישן 2, גיימקיוב, Wii, גיים בוי אדוונס, DS, מחשב אישי | THQ | משחק פלטפורמה תלת־ממדי. גרסת המחשב האישי הוא משחק הרפתקה ממונע בעכבר (Point and Click). |
|  | SpongeBob's Atlantis SquarePantis | פלייסטיישן 2, Wii, גיים בוי אדוונס, DS | THQ | מבוסס על הספיישל "אטלנטיס מכנסמרובע". |
|  | SpongeBob's Truth or Square | Xbox 360, Wii, PSP, DS | THQ | משחק פלטפורמה תלת־ממדי, יצא כמשחק לצד הסרט בובספוג מתחת לאפס. |
|  | SpongeBob's Boating Bash | Wii, DS | THQ | משחק מכוניות מתנגשות. |
|  | SpongeBob SquigglePants | Wii, 3DS | THQ | משחק שבו משתמשים בתוסף U-Draw ל-Wii (או מסך המגע של ה-3DS) כדי לשחק בננו-משחקים (כמו במשחקי "Wario-Ware"). |
|  | Plankton's Robotic Revenge | Playstation 3, Wii, Xbox 360, Wii U, DS, 3DS | Activision-Blizzard | משחק יריות בגוף שלישי\פלטפורמה תלת־ממדי קבוצתי. |
|  | SpongeBob HeroPants | Xbox 360, 3DS, PlayStation Vita | Activision | משחק פלטפורמה תלת־ממדי קבוצתי. |
|  | הקרב על ביקיני בוטום – שלוק שני | Nintendo Switch, PlayStation 4, Xbox One, PC, Stadia, iOS, Android | THQ Nordic | רימייק למשחק Battle for Bikini Bottom מ-2003. משחק פלטפורמה תלת־ממדי קבוצתי. |
|  | The Cosmic Shake | Nintendo Switch, PlayStation 4, PlayStation 5, Xbox Series X and S, Xbox One, PC, iOS, Android | THQ Nordic | משחק פלטפורמה תלת־ממדי קבוצתי. |
|  | SpongeBob: Krusty Cook-Off | Android, iOS, iPadOS | Nickelodeon | משחק יחיד |
מוצרים > משחק מחשב

"ניקטונס התאחדו!" (באנגלית, "!Nicktoons Unite") הוא משחק פלטפרומה שהופץ בשנת 2005 על ידי THQ. המשחק משולב עם ארבע סדרות שהיו בניקטונס: בובספוג מכנסמרובע, ג'ימי ניוטרון, דני פנטום וקסם של הורים. המשחק הופק על ידי מארה צ'אפה, טרבור גימון וצוות ניקלודיאון.
ראו גם

Spongiforma squarepantsii
ירון פריד

| --- | --- |

 לידה:  21 ביוני 1965 (בן 59) 
 מדינה:  ישראל ישראל
 עיסוק:  עיתונאי, סופר, מתרגם, מבקר ואיש תיאטרון
 מעסיק:  חדשות, כותרת ראשית, הארץ 
 
ירון פריד (נולד ב-21 ביוני 1965) הוא עיתונאי, סופר, מתרגם, מבקר ואיש תיאטרון ישראלי.
ספריו

אמא שלך יודעת?, תל אביב: משכל, 1997.
גלויות לונדוניות; עורכת הספר: ליקי אגינסקי; איורים: ענת גרוס עינהר, תל אביב: משכל, 2000.
הכל אודות חביבה, סלע ספרים, 2018
רציניקן: החיים של יעקב אגמון, הוצאת רימונים, 2020
הערות שוליים

↑  עידוא דגן, אוהבים נקניקיות? הסטנדאפ הקווירי כובש במות, באתר nrg‏, 12 ביוני 2015.
↑  שרון מולדאבי, ‏כרוניקה של כישרון ידוע מראש, באתר גלובס, 7 במאי 2007
ארז שוייצר, המוסיקה היא לא רק אמנות גדולה, היא שער לגאולה, באתר הארץ, 4 ביוני 2007
↑  מוסף ספרים, עיון - מקור - ארוכה הדרך למטה - ניק הורנבי. מאנגלית: ירון פריד, באתר הארץ, 25 באפריל 2006
↑  ירון פריד, הארץ, עכבר העיר אונליין, גאווה היא דבר יפה בעולם מכוער, באתר הארץ, 2 ביולי 2009
ירון פריד‏, "אחד שיודע", פינת "כנסו כנסו", באתר וואלה, 12 באוגוסט 2009
1 2  עידוא דגן, אוהבים נקניקיות? הסטנדאפ הקווירי כובש במות, באתר nrg‏, 12 ביוני 2015
↑   שי רודין, "הכל אודות חביבה": מה מסתתר מאחורי השנינות הנפלאה של ירון פריד?, באתר הארץ, 9 באוגוסט 2018
| --- | --- |
בקרת זהויות :  NLI: 987007302323705171  ISNI: 0000 0000 6694 9391  LCCN: n97052951  VIAF: 58364391   WorldCat (עם VIAF): 58364391
טורוזאורוס

| טורוזאורוס |
| --- | --- |
 
תקופה
קרטיקון עליון, 68–66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
תת־משפחה:: כסמוזאורים
שבט:: טריצרטופסיני
סוג:: טורוזאורוס
מינים
 T. latus  T. utahensis ?
שם מדעי
 Torosaurus ‏מארש, 1891

טורוזאורוס (שם מדעי: Torosaurus) הוא סוג של דינוזאור ממשפחת צרטופסיים. היה ידוע בעבר כבעל הגולגולת הגדולה ביותר בכל הדינוזאורים. הטורוזאורוס נתגלה לראשונה על ידי הפלאונטולוג עותניאל צ'ארלס מארש והוגדר ב-1891.
מאפיינים

הטורוזאורוס היה דינוזאור בעל ציצית או עטרה קשיחה בראשו (סביב צווארו) ושלוש קרניים. בעטרה שבראשו היו שני חללים (או "חלונות" fenestrae) שהיו מכוסים בעור דק. הטורוזאורוס חי באמריקה הצפונית בתקופת הקרטיקון, כ-66.8 עד 66 מיליון שנה לפני זמננו.
הטורוזאורוס שקל 6–11 טונות ואורכו היה כ-9 מטרים (30 רגל). אורך הגולגולת שלו, כולל העטרה היה 2.6 מטר. ב-2023 דווח על מאובן גדול במיוחד, שכונה "אדם", שכלל גולגולת באורך כ-3 מטרים (9.8 רגל). מעריכים שהיא באה מפרט באורך 9–10 מטר ומשקל של 10–12 טונות, דבר שהופך אותו לצרטופסיד הגדול ביותר, קצת יותר מהאאוטריצרטופס והטריצרטופס.
אטימולוגיה

רבים חושבים שפירוש השם "טורוזאורוס" הוא "לטאת שור" עקב פירוש המילה "טורו" בספרדית והתיאור שאכן מתאים לדינוזאור המקורנן הזה. פירוש זה שגוי ולמעשה משמעות השם היא "לטאה מחוררת" והשם ניתן לה בגלל שני ה"חלונות" הגדולים בעטרה של הטורוזאורוס.
האם טורוזאורוס הוא טריצרטופס מבוגר?

ב-2010 הציע הפלאונטולוג ג'ון סקנלה יחד עם ג'ק הורנר בעקבות מחקר שעשו (בשנים 2009–2010) שהטורוזאורוס הוא לא סוג טקסונומי נפרד אלא טריצרטופס בוגר ובשל (mature), שגופו ועטרתו גדלו וכן שבגלל הגדילה נוצרו "חלונות" בעטרה.
לדבריהם אנטומית הטריצרטופס והטורוזאורוס כמעט זהים, וגם הגולגולת שלהם דומות למדי (למעט העטרה שמשתנה עם הגדילה). עוד נימוק נוגע למבנה העצם: כאשר בוחנים עצמות של טריצרטופס (גם גדול, כלומר: לא גור אלא גם מבוגר צעיר) מגלים שמדובר בעצם שעדיין גדלה, לעומת מבנה העצמות של הטורוזאורוס שמראות עצם מבוגרת שגדלה ובגרה לחלוטין. עוד נימוק נוגע למציאת פרטים בגילאים שונים: בעוד שנמצאו טריצרטופסים בכל שלבי ההתפתחות: מביצה, תינוק, גור וכלה במבוגר צעיר, מעולם לא נמצא טורוזאורוס צעיר. הסברה שהטורוזאורוס מייצג טריצרטופס מבוגר יכולה לפתור תעלומה זו.
לונגריץ' ופילד פרסמו מאמר הסותר לטענתם את התזה של הורנר וסקנלה. הם ניתחו גולגולות שונות של טריצרטופס וטורוזאורוס ואמרו כי מצאו גולגולות של טריצרטופסים מבוגרים וכן של טורוזאורוסים צעירים. לטענה שיש התדלדלות עצם בעטרה של טריצרטופס שגורמת להיווצרות ה"חלונות" בעטרה של טורוזאורוס, ענו לונגריץ' ופילד, שהמקומות בהם יש הדלדלות עצם בעטרה של טריצרטופס לא תואמים למקומות בהם נמצאים ה"חלונות" בעטרה של טורוזאורוס. אנדרו פארקה ועמיתיו פרסמו מאמר ובו טענו שלפי ניתוח מורפולוגי שביצעו עבור כ-30 גולגולות של טריצרטופס, טורוזאורוס ונדוצרטופס עולה שטורוזאורוס הוא סוג טקסונומי נפרד.
השערה זו עדיין נתונה בוויכוח מדעי
, אך למרות זאת, הורנר, אוצר מחלקת הפלאונטולוגיה במוזיאון הרי הרוקי, החליט על מחיקת השם "טורוזאורוס" מהתצוגות במוזיאון והחלפתו בשם "טריצרטופס".
בתרבות

הטורוזאורוס מוצג בסדרה של ה-BBC: הולכים עם דינוזאורים בפרק האחרון כיצור הנע בעדרים וחלק מהזכרים נלחמים על נקבות. עם זאת הם בירידה גדולה בעיקר עקב התנאים הקשים שנוצרים וכן עקב מהומות עקב טורפים ואוכלי נבלות הנעים בעקבותיהם.
הוא מוצג גם בסדרה בראשית, אך רק בספרים (אם כי יש בובה בדמותו גם בעונה ראשונה בסדרה).
הטורוזאורוס נראה בסרט "The Dino King", בו הוא שכן באסיה הפרהיסטורית.
בנוסף הוא מוצג במספר משחקי מחשב כמו: "Jurassic Park: Operation Genesis", "Jurassic World Evolution", "Jurassic World Evolution 2", "Ark: Survival Evolved" ועולם היורה: המשחק.
פסל של טורוזאורוס ניצב בחזית מוזיאון פיבודי לידיעת הטבע של אוניברסיטת ייל.
ראו גם

טריצרטופס
הערות שוליים

↑  Holtz, Thomas R. Jr. (2011) Dinosaurs: The Most Complete, Up-to-Date Encyclopedia for Dinosaur Lovers of All Ages, Winter 2010 Appendix.
↑  טורוזאורוס, Museum of Evolution.
1 2  Switek, Brian. "New Study Says Torosaurus=Triceratops". Dinosaur Tracking. Smithsonian.com. נבדק ב-2 במרץ 2011. {{cite web}}:  (עזרה)
↑  "New Analyses Of Dinosaur Growth May Wipe Out One-third Of Species". Science News. ScienceDaily.com. 2009-10-31. נבדק ב-2009-11-03.
↑  לונגריץ' ופילד, Torosaurus Is Not Triceratops: Ontogeny in Chasmosaurine Ceratopsids as a Case Study in Dinosaur Taxonomy, אתר PLOS ONE,‏ 2012
↑  Leonardo Maiorino mail, Andrew A. Farke, Tassos Kotsakis, Paolo Piras, אנדרו פארקה ועמיתיו, Is Torosaurus Triceratops? Geometric Morphometric Evidence of Late Maastrichtian Ceratopsid Dinosaurs, אתר PLOS ONE,‏ 2013.
↑  Neil Bowdler, Triceratops and Torosaurus dinosaurs 'two species, not one', BBC, 1.3.2012
שלד של טורוזאורוס
השוואה בין גולגולת של Triceratops prorsus הולוטיפ YPM 1822 (הגולגולת העליונה, A) ו-Torosaurus latus ממצא ANSP 15192 (הגולגולת התחתונה, B)
ארנון סגל

| --- | --- |

 לידה:  17 ביוני 1980 (בן 44) ג' בתמוז ה'תש"ם עפרה
 מדינה:  ישראל ישראל
 השכלה:  המכללה האקדמית הרצוג  ישיבת מקור חיים 
 סוג כתב:  עיתונאי ב"מקור ראשון" ובעלון השבת "עולם קטן"
 תחום סיקור:  הר הבית
 קישורים חיצוניים
 פייסבוק:  arnonsegal1
 טוויטר (X):  arnonsegal1
 arnonsegal.co.il
 
ארנון סגל (נולד בג' בתמוז ה'תש"ם, 17 ביוני 1980) הוא עיתונאי, סופר ואיש חינוך, משמש ככתב ב"מקור ראשון" ובעלון השבת "עולם קטן". פעיל לעליית יהודים להר הבית.
ביוגרפיה

סגל גדל בהתנחלות עפרה, בנו הבכור של העיתונאי חגי סגל, ואחיו של העיתונאי עמית סגל. למד בישיבת מקור חיים, אחר כך בישיבת ההסדר בעתניאל דרכה התגייס לגולני. לאחר השירות הפעיל עבר ללמוד בישיבת תקוע.
סגל הוא בעל תואר ראשון בחינוך ממכללת הרצוג.
הוא החל את פעילותו העיתונאית בקיץ ה'תשס"ח (2008), בשבועון "עולם קטן", שבו הוא כותב עד היום.
בכסלו ה'תשע"ב החל לעבוד ב"מקור ראשון", בו הוא מפרסם דף שבועי בשם 'דף הבית' בענייני הר הבית והמקדש.
סגל היה חבר במטה ארגוני המקדש עד תמוז ה'תשע"ו, ומצדד בהקמת בית המקדש בימינו. הוא הדריך את עליית העיתונאים הדתיים להר הבית וחשף לראשונה (בעזרת יהודה עציון) את הנחת הפיגומים בידי הוואקף על אבן השתיה. כמו כן טען סגל, שבשנת ה'תשנ"ה מפקד מחוז ירושלים ניצב אריה עמית זייף החלטת ממשלה בעניין זכות התפילה בהר הבית.[דרוש מקור]
בשבט ה'תשע"ד (2014) הפיץ הפלג הצפוני של התנועה האסלאמית כרוז בצירוף תמונתו של סגל הקורא למוסלמים למנוע את כניסתו להר.
בה'תש"פ (2020) הוציא את ספרו "הבית – העבר, ההווה והעתיד של המקום הקדוש בעולם".
ב-2022 פרסם מאמר בו הוא קורא לכינון מלוכה בישראל.
בה'תשפ"ב (2022) התמודד בבחירות המקדימות במפלגת הציונות הדתית לקראת הבחירות לכנסת העשרים וחמש, והגיע למקום השמיני בפריימריז והתשיעי בסך הכל. הוא הוצב במקום ה-20 ברשימה המשותפת למפלגת הציונות הדתית, עוצמה יהודית ומפלגת נעם שקיבלה 14 מנדטים ולא נבחר לכנסת.
לאחר טבח שבעה באוקטובר פרסם בעלון "עולם קטן" תוכנית לכיבוש רצועת עזה והקמת התנחלויות שיחצצו בין מוקדי ההתיישבות הפלסטינית בה.
חיים אישיים

נשוי למעיין ואב לשמונה. מתגורר בירושלים. בשנת ה'תשפ"ג, 2023, תרם כליה בתנאי שהכליה תושתל בגופו של יהודי, בחירה שסוקרה רבות בתקשורת.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |  |
|  ידידיה סגל  ידידיה סגל     |  ידידיה סגל  ידידיה סגל     |  ידידיה סגל  ידידיה סגל     |   |  שלום סגל  שלום סגל     |  שלום סגל  שלום סגל     |  שלום סגל  שלום סגל     |     |  אביבה סגל  אביבה סגל     |  אביבה סגל  אביבה סגל     |  אביבה סגל  אביבה סגל     |
|   |   |   |   |   |   |   |     |   |   |  |
|   |   |   |   |  חגי סגל  חגי סגל     |  חגי סגל  חגי סגל     |  חגי סגל  חגי סגל     |   |  טננולד  טננולד     |  טננולד  טננולד     |  טננולד  טננולד     |
|   |   |   |   |   |     |   |  |  |   |   |
|  ארנון סגל  ארנון סגל     |  ארנון סגל  ארנון סגל     |  ארנון סגל  ארנון סגל     |   |  עמית סגל  עמית סגל     |  עמית סגל  עמית סגל     |  עמית סגל  עמית סגל     |  |  רותי טננולד  רותי טננולד     |  רותי טננולד  רותי טננולד     |  רותי טננולד  רותי טננולד     |
הערות שוליים

↑  ארנון סגל, מקור ראשון, ‏מקור ראשון: אבן השתייה בהר הבית הפכה לאתר בנייה, באתר "סרוגים", 1 ביולי 2012
↑  יונתן אוריך, התנועה האסלאמית ”סימנה“ את העיתונאי ארנון סגל, באתר nrg‏, 21 בינואר 2014
↑  ארנון סגל הוציא ספר חדש על הר הבית: "השאיפה שתהיה בחינת בגרות על הר הבית" באתר ערוץ שבע, ז' באייר תשפ"א, השקת הספר "הבית" מאת ארנון סגל באתר יוטיוב, 6 במאי 2021
↑  ארנון סגל, בואו, מחדשים את המלוכה, באתר עולם קטן, ‏6.10.2022
↑  חזקי ברוך, ארנון סגל יתמודד בפריימריז של "הציונות הדתית", באתר ערוץ 7, ‏2022-07-16
↑  מסמך 'בחירות מקדימות לרשימת מפלגת הציונות הדתית לכנסת ה-25 סדרי בחירות', באתר מפלגת הציונות הדתית
↑  ארנון סגל, כך נחזור לעזה, באתר עולם קטן, ‏11 באוקטובר 2023
↑  התנאי של ארנון סגל: "אתרום כליה, אבל רק אם היא תגיע ליהודי" | ישראל היום, ‏12 ביולי 2023
| --- | --- |
בקרת זהויות :  NLI: 987009841690005171  GND: 1244307270  VIAF: 14163567625016381396   WorldCat (עם VIAF): 14163567625016381396
י"ז באדר

י"ז באדר הוא היום השבעה עשר בחודש השישי 
בשנה העברית, למניין החודשים מתשרי, והיום השבעה עשר בחודש השנים עשר 
למניין החודשים מניסן.
פרשת בר המצווה של ילד שנולד בי"ז אדר תלוי האם בר המצווה נחוג בשנה פשוטה או מעוברת והאם הוא נולד בשנה פשוטה או מעוברת. עבור ילד שנולד באדר א' או שבר המצווה שלו חל בשנה פשוטה, פרשת בר המצווה היא, ברוב השנים, פרשת כי תשא. אבל אם בר המצווה חל בשנה שלמה או כסדרה המתחילה ביום חמישי פרשת בר המצווה היא פרשת ויקהל (בשנים מקביעות השא או השג) או פרשת ויקהל-פקודי (בשנים מקביעות הכז). עבור ילד שנולד באדר ב' או בשנה פשוטה, ובר המצווה חל בשנה מעוברת, פרשת בר המצווה, ברוב השנים, היא פרשת שמיני. אבל אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחה) פרשת בר המצווה היא פרשת צו.
חגים ומועדים

יום טוב במגילת תענית על הצלת היהודים ב"בית זבדי" מן הגויים שרצו להרגם.
אירועים היסטוריים

ה'תש"ג (אדר א') – אנשי הוורד הלבן מוצאים להורג בגרמניה
ה'תשי"א (אדר א') – נפתחת בתל אביב התערוכה הראשונה של "קבוצת העשרה"
ה'תשמ"ב – הטלוויזיה הישראלית משנה את לוח השידורים שלה כדי לאפשר לשר יעקב מרידור להודיע על מיזם האנרגיה המהפכני שלו
ה'תשמ"ה – 12 חיילי צה"ל נהרגים בפיגוע מכונית תופת ליד מטולה
ה'תשס"ה (אדר א') – 5 הרוגים בפיגוע התאבדות במועדון ה-Stage בתל אביב
ה'תשס"ו – מקרה ראשון של התפרצות שפעת העופות התגלה בישראל – בקיבוצים חולית ועין השלושה שבדרום הארץ, ובמושב שדה משה שבחבל לכיש.
נולדו

ה'תרכ"ו – רבי יוסף שאול אלישר מירושלים, מחבר, ויוסף שאול, איש ציבור ואיש עסקים ירושלמי, נשיא ועד העדה הספרדית בירושלים, ממייסדי שכונת זיכרון משה בעיר, וחבר אספת הנבחרים הראשונה (נפטר ה'תש"ח).
ה'תרס"ב (אדר ב') – חיים משה שפירא, ממנהיגיה של הציונות הדתית (נפטר ה'תש"ל)
ה'תרס"ד – יוזף שמידט, טנור וחזן (נפטר ה'תש"ג)
ה'תשכ"ב (אדר א') – אליעזר זנדברג, שר וחבר הכנסת מטעם צומת ושינוי
ה'תשל"ג (אדר ב') – גיא זו-ארץ, שחקן ישראלי
ה'תשל"ו (אדר ב') – עדי קול, חברת כנסת ממפלגת יש עתיד.
ה'תשמ"ד (אדר ב') – יהודה שלזינגר, עיתונאי ישראלי
ה'תשס"א – אנה זק, זמרת ודוגמנית ישראלית
נפטרו

ה'תרמ"ג (אדר ב') – רבי שמעון סופר, בנו של החתם סופר, מרא דאתרא ואב"ד של מטרסדורף וקרקוב, וחבר הפרלמנט האוסטרי. (נולד בי"ג בטבת ה'תקפ"א)
ה'תרע"ז – רבי יצחק מבויאן, בעל "פחד יצחק", האדמו"ר הראשון של חסידות בויאן
ה'תש"ב – רבי מאיר שלמה יהודה ממעזריטש בעל "זיכרון משל"י", נפטר בגטו ורשה.
ה'תשט"ו – אלכסנדר פלמינג, מגלה הפניצילין (נולד ה'תרמ"א)
ה'תשי"ט (אדר א') – יהודה ארזי, ממפקדי ההגנה (נולד ה'תרס"ח)
ה'תש"ח (אדר ב') – זרובבל הורביץ, לוחם פלמ"ח, זכה בעיטור הגבורה
ה'תשס"ה (אדר ב') – רבי אברהם מנחם דנציגר האדמו"ר השישי בשושלת אלכסנדר מכונה האמרי מנחם על שם ספרו.
ה'תשס"ט – הרב ברוך שמעון סלומון – הרב הראשי ואב בית דין בפתח תקווה וראש ישיבת נחלת דוד.
ט"ז באדר – י"ח באדר
אדר
אנדרטת הזיכרון לנופלי שיירת יחיעם